ai4bharat/Pralekha huggingface dataset:
ஊரக வளர்ச்சி அமைச்சகம்
விடுதலையின் அம்ருத் மஹோத்சவத்திற்கு தயாராகிறது ஊரக மேம்பாட்டு அமைச்சகமும், பஞ்சாயத்து ராஜ் அமைச்சகமும்
விடுதலையின் அம்ருத் மஹோத்சவத்தின் ஒரு பகுதியாக, ஊரக மேம்பாட்டு அமைச்சகமும், பஞ்சாயத்து ராஜ் அமைச்சகமும் இணைந்து, இந்த ஆண்டின் மக்கள் திட்ட பிரச்சாரத்தின் ஒரு பகுதியாக கிராம பஞ்சாயத்து மேம்பாட்டு திட்டம் மற்றும் கிராம வறுமை ஒழிப்பு திட்டங்களை உருவாக்குவது தொடர்பாக அனைத்து மாநிலங்களின் பஞ்சாயத்து ராஜ் முதன்மைச் செயலாளர்கள், பஞ்சாயத்து ராஜ் துறை, தேசிய ஊரக மேம்பாடு மற்றும் பஞ்சாயத்து ராஜ் அமைப்பு, ஊரக மேம்பாட்டிற்கான மாநில அமைப்புடன் ஆலோசனைக் கூட்டத்தை நடத்தின.
கிராம வறுமை ஒழிப்புத் திட்டங்கள் பற்றிய விழிப்புணர்வை உருவாக்குவதற்காக பொதுவான தளத்தை உருவாக்கி அவற்றை கிராம பஞ்சாயத்து மேம்பாட்டு திட்டங்களுடன் ஒருங்கிணைக்க இந்த கூட்டம் நடத்தப்பட்டது.
மாநில ஊரக வாழ்வாதாரங்கள் ஊக்குவிப்பு சங்கங்கள், ஊரக மேம்பாட்டிற்கான மாநில அமைப்புகள், பஞ்சாயத்து ராஜ் துறை மற்றும் இதர துறைகள் இணைந்து கூட்டு ஒருங்கிணைப்பு குழுவை மாநில அளவில் உருவாக்குமாறு ஊரக மேம்பாட்டு அமைச்சகத்தின் இணைச் செயலாளர் அறிவுறுத்தினார். கிராம வறுமை ஒழிப்பு திட்டங்கள், கிராம பஞ்சாயத்து மேம்பாட்டு திட்டங்களில் பிரதிபலிக்கப்பட்டுள்ள தேவைகள் உள்ளடக்கப் படுவதை கண்காணிக்கும் முறையை இரண்டு அமைச்சகங்களும் இணைந்து மேற்கொள்ளவிருப்பதாக இணைச் செயலாளர்கள் தெரிவித்தனர்.
இந்த நிகழ்வு முடிவடைந்த பிறகு அனைத்து கிராம பஞ்சாயத்துக்கள் மற்றும் உள்ளூர் அமைப்புகளில் கிராம வறுமை ஒழிப்பு திட்டத்தின் தயாரிப்பு நடைமுறைகள் குறித்து மாநில ஊரக வாழ்வாதாரங்கள் ஊக்குவிப்பு சங்கங்கள் விளக்கம் அளிக்கும் என்று எதிர்பார்க்கப்படுகிறது. இதைத்தொடர்ந்து அனைத்து மாநிலங்கள் மற்றும் யூனியன் பிரதேசங்களில் இருந்து சுமார் 14000 பேருக்கு ஆகஸ்ட் 16-18 வரை தேசிய அளவில், காணொலி வாயிலான பயிற்சி அளிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745757
பிரதமர் அலுவலகம்
நடுத்தர பிரிவினரின் கடின உழைப்பு புதிய இந்தியாவின் எழுச்சியை வரையறுக்கிறது: பிரதமர்
நாட்டின் நடுத்தர வர்க்கத்தினரை வலுப்படுத்தி அவர்களின் வாய்ப்புகளை விரிவுபடுத்திய முயற்சிகள் பற்றிய கட்டுரைகள், வரைகலைகள் , வீடியோக்கள் மற்றும் தகவல்களை பிரதமர் திரு நரேந்திர மோடி பகிர்ந்துள்ளார்.
பிரதமர் வெளியிட்டுள்ள டுவிட்டர் பதிவு வருமாறு:
"நடுத்தர வர்க்கத்தினர் வளர்ச்சி மற்றும் புதுமைகளை படைப்பதில் முன்னணியில் உள்ளனர். அவர்களின் கடின உழைப்பு புதிய இந்தியாவின் எழுச்சிமிகு உணர்வை வரையறுக்கிறது. நடுத்தர வர்க்கத்தின் நலனுக்காக அரசு தொடர்ந்து அவர்கள் 'எளிதாக வாழ்வதற்கு' உழைத்துள்ளது. #9YearsOfEnabledMiddleClass"
சுரங்கங்கள் அமைச்சகம்
முக்கியமான & பாதுகாப்பு சாதனங்களுக்கான தாதுப்பொருள் தேவையில் தற்சார்பை அடைய முயற்சி
நாட்டின் தாதுப் பொருள் பாதுகாப்பை உறுதி செய்யவும், முக்கியமான & பாதுகாப்பு சாதனங்களுக்கான தாதுப்பொருள் தேவையில் தற்சார்பு அடையவும், மத்திய சுரங்க அமைச்சகம், தேசிய அலுமினிய நிறுவனம், இந்துஸ்தான் காப்பர் நிறுவனம் மற்றும் தாதுப்பொருள் ஆய்வுக் கழகம் போன்றவற்றுடன் இணைந்து KABIL என்ற பெயரில் கூட்டு நிறுவனம் ஒன்றை உருவாக்கியுள்ளது. இந்த நிறுவனம் லித்தியம், கோபால்ட் போன்ற பாதுகாப்பு முக்கியத்துவம் வாய்ந்த தாதுப் பொருட்கள் உள்ள நாடுகளைக் கண்டறிந்து, அந்த சுரங்கங்களை வாங்கும் பணியை மேற்கொள்ளும்.
இதுபோன்ற நடவடிக்கைகள் தற்சார்பு இந்தியா இயக்கத்திற்கு மேலும் ஊக்கமளிப்பதுடன், மின்சார வாகனப்போக்குவரத்து, புதுப்பிக்கத்தக்க எரிசக்தி, மருந்துப் பொருட்கள் தயாரிப்பு, விண்வெளி மற்றும் விமானப் போக்குவரத்து போன்ற முக்கியமான துறைகளின் தேவைகளை பூர்த்தி செய்வதாகவும் அமையும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787122
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 144.54 கோடியைக் கடந்தது
நாட்டில் கடந்த 24 மணி நேரத்தில் 66,65,290 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 144.54 கோடியைக்  கடந்தது. 1,54,27,550 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,585 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,66,363 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.36 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 64 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 16,764 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 91,361 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.26 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,50,837 கொவிட் பரிசோதனைகள் செய்யப்பட்டன. இதுவரை சுமார் 67.78 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 47 நாட்களில் 1 சதவீதத்திற்கும் குறைவாக நீடித்து, தற்போது 0.89 சதவீதமாக உள்ளது. தினசரித் தொற்று விகிதம் 1.34 சதவீதமாக பதிவாகியுள்ளது. இந்த எண்ணிக்கை தொடர்ந்து 88 நாட்களாக 2 சதவீதத்திற்குக் கீழே 123 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786467
தகவல் மற்றும் ஒலிபரப்பு அமைச்சகம்
நியூஸ் ஒன் ஏர் செயலி நேரலை ஒலிபரப்பின் சர்வதேச தரவரிசை வெளியீடு
சர்வதேச அளவில் நியூஸ் ஆன் ஏர் செயலியின் நிகழ்ச்சிகளை தரவரிசைப்படுத்துவதில் அகில இந்திய வானொலியின் 24 மணி நேர செய்தி அலைவரிசையில் உலகளவில் பிரபலமாக உள்ள நிகழ்ச்சிகளும் புதிதாக இடம்பெற்றுள்ளன. மார்னிங் நியூஸ், சமாச்சார் பிரபாத், சத்யா கே பிரயோக் மற்றும் ஆஜ் சவேரே ஆகிய நிகழ்ச்சிகள் மிகவும் பிரபலமடைந்துள்ளன.
நியூஸ் ஒன் ஏர் செயலி உலகளவில் மிகவும் பிரபலமாக உள்ள நாடுகளின் வரிசையில்  முதல் 10 இடங்களில் சவுதி அரேபியாவைப் பின்தள்ளி நியூசிலாந்து மீண்டும் இடம்பிடித்துள்ளது.
சர்வதேச அளவில் ஒலிபரப்பப்படும் அகில இந்திய வானொலி அலைவரிசைகளின் தரவரிசையில்  திரிச்சூர் மற்றும் அனந்தபுரி அகில இந்திய வானொலி அலைவரிசைகள், முதன்முறையாக முதல் பத்து இடங்களுக்குள் இடம்பெற்றுள்ளன. கொடைக்கானல் அகில இந்திய வானொலி மற்றும் அஸ்மிதா மும்பை ஆகிய அலைவரிசைகள் முதல் பத்து இடங்களை விட்டு வெளியேறி உள்ள நிலையில், சென்னை ரெயின்போ அலைவரிசை 5-ஆவது இடத்திலிருந்து 8-ஆவது இடத்திற்குத் தள்ளப்பட்டுள்ளது.
பிரச்சார் பாரதியின் அதிகாரப்பூர்வ செயலியான நியூஸ் ஆன் ஏர்-இல் அகில இந்திய வானொலியின் சுமார் 240 சேவைகள் நேரலையாக ஒலிபரப்பப்படுகின்றன. இந்தியா மட்டுமல்லாது உலகம் முழுவதும் 85-க்கும் மேற்பட்ட நாடுகளில் சுமார் 8000 நகரங்களில் வசிக்கும் மக்கள் இந்த செயலியின் வாயிலாக அகில இந்திய வானொலி நிகழ்ச்சிகளைக் கேட்டு வருகின்றனர்.
ஆகஸ்ட் 1 முதல் 15-ஆம் தேதி வரையிலான காலகட்டத்தை அடிப்படையாகக் கொண்டு இந்த தரவரிசை அமைத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748194
சிறப்பு சேவைகள் மற்றும் கட்டுரைகள்
சென்னை ஐஐடி, எலக்ட்ரிக் வாகனங்கள் குறித்த மாஸ்டர் திட்டத்தை அறிமுகப்படுத்துகிறது
சென்னையில் உள்ள இந்திய தொழில்நுட்ப கல்விக் கழகம் , எலக்ட்ரிக் வாகனங்கள் குறித்த மாஸ்டர் திட்டத்தை தொடங்கவிருக்கிறது. துறைகளுக்கிடையேயான இந்த இரட்டைப்பட்டம்  மாணவர்கள் இ-மொபிலிடியில் ஈடுபடுவதை மேம்படுத்துவதோடு ஐஐடி-யின் பிடெக் மற்றும் இரட்டைப்பட்ட மாணவர்களுக்கு அளிக்கப்படும். இந்த திட்டம் ஆர்வமிக்க துறையில் ஆராய்ச்சி திறன்களை விரிவுப்படுத்தும்.
தங்களின் பிடெக் மற்றும் இரட்டைப்பட்ட திட்டத்தில் மூன்றாமாண்டு பயிலும்போது ஜனவரி 2022 முதல் இதில் சேர்வார்கள் என்றும், ஆரம்பத்தில் 25 மாணவர்கள் இருப்பார்கள் என்றும் எதிர்பார்க்கப்படுகிறது.
இந்த திட்டத்திலிருந்து பட்டப்படிப்பை முடிக்கும் மாணவர்கள், இவி ஒருங்கிணைப்பு, வாகன ஒருங்கிணைப்பு பொறியியல், தகவல் மற்றும் கேலிப்ரேஷன், வெரிஃபிகேஷன் அண்ட் வேலிடேஷன் மற்றும் புராடக்ட் அண்ட் போர்ட்ஃபோலியோ பிளானிங் உள்ளிட்ட இவி புராடக்ட் டெவலப்மென்ட்டில் வேலை வாய்ப்புகளைத் தொடர்வதற்கு தேவையான திறன்களை கொண்டிருப்பார்கள்.
இந்த திட்டத்தின் தனித்துவ அம்சங்கள் பற்றி எடுத்துரைத்த வடிவமைப்பு பொறியியல் துறையின் தலைவர் பேராசிரியர் டி. அசோகன், மின்சார வாகன பொறியியல் மாணவர்களுக்கு தேவையான திறன்களை வழங்க சுமார் எட்டு துறைகள் இணைந்ததன் விளைவு இந்த பாடப்பிரிவு என்றார். இந்த திட்டத்தின் அடித்தளமாக வடிவமைப்பு பொறியியல் துறை உள்ள நிலையில் பல்வேறு துறைகளின் கூட்டு முயற்சியையும் இது கொண்டிருக்கிறது என்று அவர் குறிப்பிட்டார். இ-மொபிலிட்டி தளத்தில் பல்வேறு கட்டமைப்புகளுடன் அடுத்த சில ஆண்டுகளில் மேலும் கூடுதலான திட்டங்களை பெற்றிருப்போம் என்று நம்புவதாகவும் பேராசிரியர் அசோகன் தெரிவித்தார்.
இத்தகைய திட்டங்களின் முக்கியத்துவத்தை விவரித்த பேராசிரியர் கார்த்திக் ஆத்மநாதன், “இ-மொபிலிட்டி பிரிவில் இது மிகவும் ஆர்வம் உள்ள காலமாகும். தற்போது நாங்கள் தொடக்கநிலையில் இருக்கிறோம் என்பது தெளிவு. மின்சார வாகனப் பொறியியல் மற்றும் இ-மொபிலிட்டியின் பல்வேறு அம்சங்களில் கூடுதலான திறன்களை பெற வேண்டியது முக்கியமானதாகும். கடந்த சில ஆண்டுகளாக பல்வேறு முன்முயற்சிகள் மற்றும் மையங்கள் மூலம் இந்த துறையில் சென்னை ஐஐடி செல்வாக்கான இடத்தை பெற்றுள்ளது. இத்தகைய முன்முயற்சிகள் குறுகிய மற்றும் நீண்டகால அளவில் தொழில்நுட்ப தலைமையை இந்தியா அடைவதற்கும், தக்கவைத்து கொள்வதற்கும் உதவும்” என்று குறிப்பிட்டார்.
சென்னை ஐஐடி-யின் வடிவமைப்பு பொறியியல் துறை பேராசிரியர் சி.எஸ்.சங்கர் ராம் இந்த திட்டம் குறித்து மேலும் கூறுகையில், “இந்த பாட வகுப்பைப் பயிலும் மாணவர்கள் மின்சார வாகன பொறியியலுக்கான அடித்தளத்தை கட்டமைத்து கொள்ள முடியும். பின்னர் அவர்கள் விருப்பம் போல் குறிப்பிட்ட துறையில் தனித்துவ பகுதியை தேர்வு செய்து கொள்ளலாம். அவர்களின் பட்டத்தேவைக்கேற்ப இந்த துறையில் மாஸ்டர் திட்டத்தையும் அவர்கள் மேற்கொள்ளலாம். இந்த மாணவர்கள் தொழில்துறை வேலைவாய்ப்பைத் தெரிவு செய்ய அல்ல ஆராய்ச்சியை மேலும் தொடர கவனம் எடுத்துக் கொள்ளப்படுவார்கள்” என்றார்.
சென்னை ஐஐடி வெளியிட்ட செய்திக் குறிப்பில் இந்தத் தகவல் தெரிவிக்கப்பட்டுள்ளது.
----------------
(Visitor Counter : 261
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 170.95 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 170.95 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.37 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797998
கப்பல் போக்குவரத்து அமைச்சகம்
விரைவு சக்தி குறித்த பயிலரங்கம்: பாரதீப் துறைமுக கழகம் நடத்தியது
‘‘விரைவு சக்தி - ஒருங்கிணைந்த மற்றும் தடையற்ற விநியோக சங்கிலி’’ என்ற கருப்பொருளில் பயிலரங்கம் ஒன்றை பாரதீப் துறைமுக கழகம், புவனேஸ்வரில் இன்று நடத்தியது.
இதன் தொடக்க நிகழ்ச்சியில் உரையாற்றிய துறைமுகங்கள், கப்பல் போக்குவரத்து மற்றும் நீர்வழிப் போக்குவரத்து அமைச்சகத்தின் செயலாளர் டாக்டர். சஞ்சீவ் ரஞ்சன், திறன் மற்றும் கட்டணம் தொடர்பான விஷயத்தில் பாரதீப் துறைமுக கழகத்துக்கு உலகத் தரத்தை எட்டும் சாத்தியம் உள்ளது என்றார். விரைவு சக்தி திட்டத்தின் கீழ் பாரதீப் பகுதியிலிருந்து சாந்திக்கோல் வரை உள்ள தேசிய நெடுங்சாலை என்எச்-53-ஐ அகலப்படுத்த வேண்டும் என அவர் கூறினார். பாரதீபிலிருந்து, கட்டாக் வரையிலான மாநில நெடுஞ்சாலை 12-ஐயும் முன்னுரிமை அடிப்படையில் நான்கு வழிச்சாலையாக மாற்றலாம் என டாக்டர். சஞ்சீவ் ரஞ்சன் கூறினார். சரக்கு போக்குவரத்தில் நீர்வழிப் போக்குவரத்தும் முக்கிய பங்காற்ற முடியும் எனவும், இந்த நோக்கில் பாரதீப் துறைமுக கழகம் தெரிவித்துள்ள ஆற்றங்கரை துறைமுகம் சரியான நடவடிக்கை எனவும் அவர் தெரிவித்தார். சலேகான் முதல் பாரதீப் வரை ப்ரத்யேக ரயில் வழித்தடம் அமைக்கவும் அவர் ஆலோசனை தெரிவித்தார். விரைவு சக்தி திட்டத்தின் கீழ் முறையான போக்குவரத்து கட்டமைப்பு மூலம், தற்போதைய சரக்கு போக்குவரத்து செலவான 30 சதவீதத்திலிருந்து, உலகளவில் உள்ள 7-8 சதவீதம் வரை குறைக்கும் அவசியத்தையும் அவர் வலியுறுத்தினார்.
திறனை அதிகரிக்கும் திட்டங்கள் மற்றும், பல்வேறு போக்குவரத்து முறைகளை ஒருங்கிணைப்பது குறித்தும் பாரதீப் துறைமுக கழகத்தின் தலைவர் திரு பி.எல் ஹரநாத் விளக்கினார்.
துவக்க நிகழ்ச்சிக்கு முன், இரு தொழில்நுட்ப அமர்வுகளும் நடந்தன. ‘நிலக்கரியை கடலோர பகுதி மூலம் கொண்டு செல்வதற்கான வாய்ப்புக்கள் மற்றும் சவால்கள் குறித்த அமர்வை பாரதீப் துறைமுக கழகத்தின் துணைத் தலைவர் திரு.ஏ.கே.போஸ் நடத்தினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789122
உள்நாட்டு விமானப் போக்குவரத்து அமைச்சகம்
மும்பை ஐஎன்எஸ் ஹாம்லா தளத்தின் அருகே மரபுசாரா விமானங்கள் பறப்பதற்குத் தடை
மும்பையில் உள்ள பாதுகாப்பு மையமான ஐஎன்எஸ் ஹாம்லாவிலிருந்து  3 கிலோமீட்டர் தொலைவிற்குள் மரபுசாரா விமானங்கள்  பறப்பதற்குத் தடை விதிக்கப்பட்டுள்ளது. தடையை மீறிப் பறக்கும் மரபுசாரா விமானங்கள் அழிக்கப்படும்/ கையகப்படுத்தப்படும்.
மேலும், இந்திய தண்டனைச் சட்டத்தின் 121, 121ஏ, 287, 336, 337 மற்றும் 338 ஆகிய பிரிவுகளின் கீழ் விமானத்தை இயக்குபவருக்கு எதிராக நடவடிக்கை எடுக்கப்படும்.
ட்ரோன்களை அவசியம் இயக்க வேண்டுமானால், டிஜி ஸ்கை இணையதளம் வாயிலாக சிவில் விமான தலைமை இயக்குநரிடம் அனுமதி பெற்று, அனுமதி கடிதத்தின் நகலை விமானத்தை இயக்குவதிலிருந்து குறைந்தது ஒரு வாரம் முன்பு ஐஎன்எஸ் ஹாம்லா தளத்திடம் சமர்ப்பிக்க வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727478
------
(Visitor Counter : 137
மத்திய அமைச்சரவை
தாய்பெயில் உள்ள இந்திய தாய்பெய் கழகம் மற்றும் இந்தியாவில் உள்ள தாய்பெய் பொருளாதார மற்றும் கலாச்சார மையம் இடையேயான இருதரப்பு முதலீட்டு ஒப்பந்தத்திற்கு மத்திய அமைச்சரவை ஒப்புதல்
தாய்பெயில் உள்ள இந்திய தாய்பெய் கழகம் மற்றும் இந்தியாவில் உள்ள தாய்பெய் பொருளாதார மற்றும் கலாச்சார மையம் இடையேயான இருதரப்பு முதலீட்டு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இரு தரப்பு முதலீடுகளை ஒப்பந்தம் அதிகரிக்கும் என்று எதிர்பார்க்கப்படுகிறது. இந்திய தாய்பெய் கழகம் மற்றும் தாய்பெய் பொருளாதார மற்றும் கலாச்சார மையம் இடையேயான பரஸ்பர முதலீடுகளுக்கு உரிய பாதுகாப்பு வழங்கப்படும். முதலீடு தொடர்பான விஷயங்களில் சம வாய்ப்பு, பாரபட்சமின்மை ஆகியவற்றை உறுதி செய்வதன் மூலம் இந்த ஒப்பந்தம் முதலீட்டாளர்களுக்கு நம்பிக்கையை அளிக்கும். இதன் மூலம் முதலீட்டிற்கு ஏதுவான சூழ்நிலை உருவாகும். வெளிநாட்டு நேரடி முதலீட்டிற்கு உகந்த நாடாக இந்தியா மாறவும் இது உதவும்.
சமூக நிதி மற்றும் அதிகாரமளித்தல் அமைச்சகம்
பட்டியல் பிரிவில் இருந்து தேவேந்திரகுல வேளாளர் இனத்தை நீக்குவது குறித்த செய்தி: மத்திய சமூக நீதி மற்றும் அதிகாரமளித்தல் அமைச்சகத்தின் விளக்கம்
பட்டியல் பிரிவில் இருந்து தேவேந்திரகுல வேளாளர் இனத்தை நீக்குவது தொடர்பாக ஊடகங்களில் வெளிவந்துள்ள செய்திகள் முழுவதும் தவறானவை என்று மத்திய சமூக நீதி மற்றும் அதிகாரமளித்தல் அமைச்சகம் தெரிவித்துள்ளது.
இது குறித்து வெளியான செய்திகள் தவறான எண்ணத்தை ஏற்படுத்துவதாக உள்ளதாகவும், உண்மை நிலையை பிரதிபலிக்கவில்லை என்றும் அமைச்சகம் தெளிவுபடுத்தியுள்ளது. ஏழு பட்டியல் பிரிவு இனங்களை தேவேந்திரகுல வேளாளர்களாக வகைப்படுத்துவதற்கு மத்திய அமைச்சரவை ஒப்புதல் அளித்துள்ளது என்றும், தமிழ்நாட்டின் பட்டியல் இனங்களில் ஒன்றாக இது இருக்கும் என்றும் அமைச்சகம் தெரிவித்துள்ளது.எனவே, பட்டியல் பிரிவில் இருந்து அவர்கள் நீக்கப்பட்டு இதர பிற்படுத்தப்பட்ட வகுப்பினராக மாற்றப்படுவார்கள் என்பது முழுவதும் தவறானது என்றும், உண்மை நிலையை அது பிரதிபலிக்கவில்லை என்றும் அமைச்சகம் தெளிவுபடுத்தியுள்ளது.
தமிழ்நாட்டின் பட்டியல் பிரிவில் தேவேந்திரகுல வேளாளர்களாக வகைப்படுத்தப்பட்டிருக்கும் 7 பிரிவுகளை சேர்ப்பதற்கான மசோதா மக்களவையில் ஏற்கனவே அறிமுகப்படுத்தப்பட்டுள்ளதாகவும் அமைச்சகம் தெரிவித்துள்ளது.
மனித வள மேம்பாட்டு அமைச்சகம்
தேசிய கல்விக் கொள்கைக்கு ஐக்கிய அரபு அமீரகக் கல்வி அமைச்சர் பாராட்டு
மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’, ஐக்கிய அரபு அமீரகத்தின் கல்வி அமைச்சர் மேன்மைமிகு திரு உசைன் பின் இப்ரஹிம் அல் ஹம்மதி-உடன் காணொலி வாயிலான கூட்டத்தில் இன்று கலந்து கொண்டார்.
நிகழ்ச்சியில் தேசிய ஐக்கிய அரபு அமீரகத்தின் கல்வி அமைச்சர் மேன்மைமிகு திரு உசைன் பின் இப்ரஹிம் அல் ஹம்மதி, தேசிய கல்வி கொள்கை 2020-ஐ வெகுவாகப் பாராட்டியதோடு, மாணவர்களின் முழுமையான வளர்ச்சிக்கு முக்கியத்துவம் அளிக்கும் வகையில் தொலைநோக்குப் பார்வையுடன் கூடிய ஆவணமாக இந்தக் கொள்கை திகழ்வதாகக் கூறினார்.
நிகழ்ச்சியில் பேசிய அமைச்சர் திரு பொக்ரியால், எதிர்காலத்தைக் கருத்தில் கொண்டு தயாரிக்கப்பட்டுள்ள தேசிய கல்விக் கொள்கை, கல்வி முறையை முழுவதுமாக மாற்றும் வகையிலும், சர்வதேச தரத்துக்கு இணையானதாகவும் அமைந்துள்ளது என்று தெரிவித்தார். மாணவர்களின் விருப்பத்திற்கு முக்கியத்துவம் அளித்து, தங்களுக்கு வேண்டிய பாடப்பிரிவுகளை மாணவர்கள் தேர்வு செய்யும் வகையில் இந்தக் கொள்கை அமைந்திருப்பதாக அவர் கூறினார். எளிதில் அணுகத்தக்க, சமமான, தரமான, குறைந்த செலவில், பொறுப்புடைமையுடன் கூடிய கல்வியை வழங்குவதை அடிப்படையாகக் கொண்டு இந்தக் கொள்கை தயாரிக்கப்பட்டுள்ளதாக அவர் குறிப்பிட்டார்.
இந்தியா மற்றும் ஐக்கிய அரபு அமீரகம் நாடுகளுக்கு இடையே கல்வித்துறையில் ஒரு புரிந்துணர்வு ஒப்பந்தம் இறுதிக்கட்டத்தில் இருப்பதாகவும், இந்த ஒப்பந்தத்தின் மூலம் இருநாடுகளின் உயர் கல்வி நிறுவனங்களுக்கு இடையேயான ஒத்துழைப்பு மேலும் வலுவடையும் என்றும் அவர் நம்பிக்கை தெரிவித்தார்.
இந்த நிகழ்ச்சியில் ஐக்கிய அரபு அமீரகத்தின் பொதுக்கல்வி இணை அமைச்சர் மேன்மைமிகு திருமிகு ஜமீலா அல்முஹைரி, இந்தியாவுக்கான ஐக்கிய அரபு அமீரக தூதர் டாக்டர் அகமது அப்துல் ரஹ்மான் அல்பன்னா உள்ளிட்டோரும் இந்தக் கூட்டத்தில் கலந்துகொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1679462
-----
(Visitor Counter : 102
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 205.22 கோடி 93.40 கோடி 2-வது தவணை மற்றும் 9.80 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 38,20,676 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,36,478 கொவிட் சிகிச்சை பெறுபவர்கள் எண்ணிக்கை 0.31 சதவிதமாக உள்ளது.
குணமடைந்தோர் விகிதம் தற்போது 98.50 சதவீதம்
கடந்த 24 மணி நேரத்தில் 20,419 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,34,24,029 என அதிகரித்துள்ளது.
கடந்த 24 மணி நேரத்தில் 19,893 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.94 சதவீதம் ஆகும்
வாராந்திர பாதிப்பு விகிதம் 4.64 சதவீதம் ஆகும்
இதுவரை மொத்தம் 87.67 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,03,006 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1848144
சுகாதாரம் மற்றும் குடும்ப நலத்துறை அமைச்சகம்
193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.53 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1836123
தொழிலாளர் மற்றும் வேலைவாய்ப்பு அமைச்சகம்
ஓய்வூதியர்களுக்கு 'ஜீவன் பிரமான்' பெற பொதுச் சேவை மைய வலைப்பின்னலைப் பயன்படுத்திக் கொள்ளும் ஊழியர் வருங்கால வைப்பு நிதி நிறுவனம்
ஊழியர் வருங்கால வைப்பு நிதி ஒய்வூதியர்களின் வீடுகளுக்கு அருகிலேயே சேவைகளைக் கொண்டு வரும் தேவையை, அதுவும் இந்த கொவிட்-19 பெருந்தொற்றின் சவாலான சமயங்களில், அங்கீகரிக்கும் விதமாக, டிஜிட்டல் ஜீவன் பிரமான்  வசதியை வழங்க பொதுச்சேவை மையங்களுடன் ஊழியர் வருங்கால வைப்பு நிதி நிறுவனம் சிறப்பான முறையில் கூட்டு சேர்ந்துள்ளது. 3.65 லட்சத்துக்கும் அதிகமான பொதுச்சேவை மையங்களின் கடைக்கோடி வரை சென்றடையும் வலைப்பின்னலைப் பயன்படுத்திக் கொண்டு, தனது 65 லட்சம் ஓய்வூதியர்கள் தங்கள் வீடுகளுக்கு அருகிலேயே டிஜிட்டல் ஜீவன் பிரமானை சமர்ப்பிக்கும் வசதியை ஊழியர் வருங்கால வைப்பு நிதி நிறுவனம் அளிக்கிறது. தொடர்ந்து ஓய்வூதியத்தைப் பெற, ஊழியர் வருங்கால வைப்பு நிதி ஓய்வூதியர்கள் ஜீவன் பிரமான்/வாழ்வு சான்றிதழை ஒவ்வொரு வருடமும் சமர்ப்பிக்க வேண்டும்.
பொதுச்சேவை மையங்களைத் தவிர, 135 மண்ட அலுவலகங்களிலும், 117 மாவட்ட அலுவலகங்களிலும் மற்றும் ஓய்வூதியத்தை வழங்கும் வங்கிகளிலும் கூட ஊழியர் வருங்கால வைப்பு நிதி ஓய்வூதியர்கள் ஜீவன் பிரமானை சமர்ப்பிக்கலாம். பல-முகமை முறையைப் பின்பற்றி, சேவை வழங்கும் மையத்தைத் தங்கள் வசதிக்கேற்பத் தாங்களே தேர்ந்தெடுத்துக் கொள்ளும் விருப்பங்களையும், வாய்ப்புகளையும் ஓய்வூதியர்களுக்கு ஊழியர் வருங்கால வைப்பு நிதி நிறுவனம் வழங்குகிறது.
தங்கள் வசதிக்கேற்ப வருடத்தின் எந்த நாளிலும் டிஜிட்டல் ஜீவன் பிரமானை ஊழியர் வருங்கால வைப்பு நிதி ஒய்வூதியர்கள் சமர்ப்பிக்கும் முக்கியக் கொள்கை மாற்றம் செயல்படுத்தப்பட்டுள்ளது. அவர்கள் சமர்ப்பித்த நாளில் இருந்து ஒரு வருடம் வரை வாழ்வு சான்றிதழ் செல்லுபடியாகும். ஜீவன் பிரமானை நவம்பர் மாதத்தில் சமர்ப்பிக்கும் முறை முன்னர் அமலில் இருந்தது. ஓய்வூதியர்களுக்கு இது கடினமாக இருந்ததோடு மட்டுமில்லாமல், ஓய்வூதியம் நிறுத்தப்பட்டதைப் பற்றிய நிறையக் குறைகளை உண்டாகியது. மேலும், வாழ்வு சான்றிதழை ஒரு வேளை தாமதமாக சமர்ப்பித்தால், அது நவம்பர் வரையிலான சில மாதங்களுக்கு மட்டுமே செல்லுபடியாகும் வகையில் இருந்தது. ஊழியர் வருங்கால வைப்பு நிதி ஒய்வூதியர்களுக்கு சிக்கலில்லாத சமூகப் பாதுகாப்பை அளிக்கும் வகையில் இந்த ஓய்வூதியர் நலன் சார்ந்த முடிவு எடுக்கப்பட்டுள்ளது.
நிதி அமைச்சகம்
நடுத்தர வருவாய்ப் பிரிவில் மேல்தட்டு குழுவில் இடம் பெறுவதற்கு, தனிநபர் ஜி.டி.பி. 5000 டாலர் என்ற அளவை எட்டுவதற்காக, தனிநபர் மின்சார பயன்பாட்டை குறைந்தபட்சம் 2.5 மடங்கு இந்தியா உயர்த்த வேண்டும்
மத்திய நிதி மற்றும் பெருநிறுவன விவகாரத் துறை அமைச்சர் திருமதி நிர்மலா சீதாராமன் 2018-19 ஆம் ஆண்டுக்கான பொருளாதார ஆய்வறிக்கையை இன்று நாடாளுமன்றத்தில் சமர்ப்பித்தார். ``உலக சராசரி மின்சார பயன்பாட்டில் இந்தியாவில் தனிநபர் மின்சார பயன்பாடு மூன்றில் ஒரு பகுதியாக உள்ளது. 2010 ஆம் ஆண்டின் விலைகள் நிலவரத்தின் அடிப்படையில், தனிநபர் ஜிடிபி பங்களிப்பு 5000 டாலர் என்ற நிலையை எட்டுவதற்கு, இதை குறைந்தபட்சம் 2.5 மடங்காக உயர்த்த வேண்டும்'' என்று இந்த அறிக்கையில் தெரிவிக்கப் பட்டுள்ளது. ``எச்.டி.ஐ.யில் 0.8 என்ற நிலையை இந்தியா எட்ட வேண்டுமானால், தனிநபர் மின்சார உபயோகத்தை 4 மடங்கு அதிகரித்தாக வேண்டும்'' என்றும் அறிக்கையில் கூறப்பட்டிருக்கிறது. ``காலப்போக்கில் இதற்கேற்ப ஆதார வளங்களையும் அதிகரிக்க வேண்டிய அவசியம் உள்ளது'' என்றும் அறிக்கை குறிப்பிடுகிறது.
உலக மக்கள் தொகையில் இந்தியாவின் பங்கு 18 சதவீதமாக இருந்தபோதிலும், உலகின் மின்சார அளவில் 6 சதவீதத்தை மட்டுமே இந்தியா பயன்படுத்துகிறது என்றும் அறிக்கையில் தெரிவிக்கப் பட்டுள்ளது. இந்தியாவில் தனிநபர் எரிசக்தி பயன்பாடு, எண்ணெய் பயன்பாட்டு அளவோடு ஒப்பிடும்போது 0.6 டன்களாக உள்ளது. உலக அளவில் இது 1.8 ஆக இருக்கிறது.
எரிசக்தி செயல்திறன் - சம வாய்ப்பு சூழ்நிலை
எரிசக்தி ஆதாரங்களை நல்ல முறையில் பயன்படுத்துவதன் மூலம் இரு தரப்பிலும் பயன்பெறுவதற்கு, எரிசக்தி சிக்கன நடவடிக்கைகள் உதவும் என்று அறிக்கையில் குறிப்பிடப்பட்டுள்ளது. ``நாட்டின் ஆதார வளங்களை, பெரிய அளவில் வளமைக்கான பாதையில் பயன்படுத்துவதற்காக, பொருளாதாரத்தின் பல்வேறு துறைகளில் எரிசக்தி சிக்கன நடவடிக்கைகளை அதிகரிப்பதுடன், தொழில்நுட்ப தீர்வுகளையும் உருவாக்கும் வகையில் எதிர்கால கொள்கை அமைய வேண்டும்'' என்றும் அறிக்கையில் கூறப்பட்டுள்ளது.
(Visitor Counter : 134
பாதுகாப்பு அமைச்சகம்
மெட்ராஸ் ரெஜிமெண்ட், மெட்ராஸ் என்ஜினியர் குரூப் உள்ளிட்டவற்றைச் சேர்ந்த வீரர்களுக்கு குடியரசு தின கவுரவப் பதவிகள் அறிவிப்பு
2022 குடியரசு தினத்தின் போது வழங்கப்படும் கெளரவ பதவிகளைப்  பட்டியல் வெளியிடப்பட்டுள்ளது.
மெட்ராஸ் ரெஜிமெண்ட், மெட்ராஸ் என்ஜினியர் குரூப் உள்ளிட்ட இந்திய ராணுவத்தின் பல்வேறு பிரிவுகளை சேர்ந்த வீரர்கள் இந்தப் பட்டியலில் இடம்பெற்றுள்ளனர்.
முழுப் பட்டியல் மற்றும் மேலும் விவரங்களுக்கு இந்த இணைப்பைக் காணவும்: https://pib.gov.in/PressReleasePage.aspx?PRID=1792411
------
(Visitor Counter : 239